《于安城答灵运诗 其四》
南北朝·谢瞻

肇允虽同规，翻飞各异概。迢递封畿外，窈窕承明内。

寻途之既暌，即理理已对。丝路有恒悲，矧乃在吾爱。

作者简介：（约387—约421）南朝朱陈郡阳夏人，字宣远。一曰名檐，字通远。善为文，辞采丰美，与族叔混、族弟灵运俱有盛名。初为桓伟安西参军。宋时，为中书侍郎，以其弟谢晦权遇日重，惊骇惧祸，乃自请降黜，为豫章太守。遇疾卒。